ชิมหม่อน ชมไหม ส่งสุขปีใหม่ 2566 ที่ศูนย์หม่อนไหมเฉลิมพระเกียรติฯ น่าน  27 ธันวาคม 2565 - 2 มกราคม 2566
นายประกอบ เผ่าพงศ์ อธิบดีกรมหม่อนไหม เปิดเผยว่า โครงการ “ชิมหม่อน ชมไหม ส่งสุขปีใหม่ 2566” ที่สำนักงานหม่อนไหมเฉลิมพระเกียรติฯ เขต 1 จังหวัดแพร่ และศูนย์หม่อนไหมเฉลิมพระเกียรติฯ น่าน จัดโครงการดังกล่าวขึ้น ตามนโยบายของรัฐบาล เพื่อมอบของขวัญให้กับประชาชนในช่วงปีใหม่ 2566 กรมหม่อนไหมได้ดำเนินการโครงการดังกล่าว โดยปรับภูมิทัศน์ปรับปรุงฐานการเรียนรู้ด้านหม่อนไหม เพื่อเปิดให้ประชาชนเข้าเยี่ยมชมหาความรู้และพักผ่อนในช่วงวันหยุดเทศกาลปีใหม่ พร้อมทั้งได้จัดทำฐานเรียนรู้หม่อนไหมต่างๆ ได้แก่ อุโมงค์หม่อนผลสด จุดเรียนรู้การย้อมสีธรรมชาติ การจำหน่ายผลิตภัณฑ์จากหม่อนไหมและผ้าไหมของกลุ่มผู้ประกอบการ ห้องนิทรรศการหม่อนไหมครบวงจร การเลี้ยงไหม  การสาวไหม การย้อมสีธรรมชาติ การผลิตผ้าไหมตรานกยูงพระราชทาน และไหมพันธุ์อนุรักษ์ ตลอดจนจุดเรียนรู้การแปรรูปผลิตภัณฑ์จากหม่อนและไหม พร้อมเปิดให้ประชาชนเข้ามาเยี่ยมชมในช่วงวันหยุดเทศกาลปีใหม่ 2566 ตั้งแต่วันที่ 27 ธันวาคม 2565 - 2 มกราคม 2566